Veebruar 2013

Veebruar 2013, kroonika 2013. aasta veebruar algas reedel ja lõppes 28 ööpäeva pärast neljapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 Ameerika Ühendriikides vannutati ametisse riigisekretär John Kerry. Liechtensteinis algasid parlamendivalimised. Venemaa kanderakett Zenit-3SL, mis pidi Maa orbiidile viima USA sidesatelliidi Intelsat-27, kukkus veidi pärast starti Vaiksesse ookeani. Eestis viibis visiidil Kreeka välisminister Dimítris Avramópoulos, kes kohtus teiste seas välisminister Urmas Paetiga. Eestis sai avalikuks Keskerakonda kuuluva riigikogu liikme Yana Toomi Vene väljaandele Russki Reportjor väljendatud arvamus, et eesti keel on väljasurev keel ning eestlased väljasurev rahvas. Eesti raadio- ja telereporteri Valdo Pandi 85. sünniaastapäeva puhul avati tema sünnikohas Põlvamaal Valgjärve vallas Savernas mälestuskivi. Tallinna Lasnamäe õigeusu kiriku kellatornile paigaldati kuppel. Iisraeli president Shim'on Peres andis Binyamin Netanyahule ülesande moodustada uus valitsus. Prantsusmaa parlament kiitis häältega 249:97 heaks seaduseelnõu, mis lubab samasoolistel partneritel abielluda ja lapsi adopteerida. Jaan Krossi Sihtasutuse komisjon kuulutas Jaan Krossi kirjandusauhinna saajaks Enn Nõu kolmeosalise dokumentaalromaani "Vabariigi pojad ja tütred" eest. Kiviõlis avati tuhamägedele rajatud mäesuusa- ja lumelauakeskus. Ameerika Ühendriikides New Orleansis peeti Ameerika jalgpalli liiga NFL hooaja finaalmäng Super Bowl XLVII. Liiga meistriks tuli Baltimore Ravens, kes alistas San Francisco 49ersi tulemusega 34:31. Iraagis Kirkūkis õhkis enesetaputerrorist politseimaja ees seisnud auto. Hukkus vähemalt 33 inimest. Kuubal toimusid parlamendivalimised. Valimistega seoses ilmus üle pika aja avalikkuse ette ka Kuuba endine juht Fidel Castro. Kuveidi kohus mõistis opositsiooniaktivistile emiiri pilkamise eest Twitteris viieaastase vanglakaristuse. Liechtensteini parlamendivalimised võitis konservatiivne Liechtensteini Edumeelne Kodanikepartei, kes sai 40 protsenti häältest (25 kohast 10). Isamaaliit sai 8 kohta, sõltumatud 4 ja Vaba Nimekiri 3 kohta. Paraguays Puerto Antequera lähedal kukkus alla kopter, mille pardal hukkus teiste seas presidendikandidaat Lino Oviedo. Ameerika Ühendriigid ja Lõuna-Korea alustasid Korea poolsaare idaranniku ääres kolmepäevaseid mereväeõppusi. Ameerika Ühendriikides California lõunaosa mägedes hukkus bussi, veoauto ja sedaani kokkupõrkes vähemalt kaheksa inimest ja 42 sai vigastada. Araabia Ühendemiraatides Al-‘Aynis hukkus Bangladeshi töölisi vedanud bussi ja veoauto kokkupõrke tagajärjel 22 inimest ja 24 sai vigastad. Austrias Schladmingis algasid 17. veebruarini kestvad 2013. aasta mäesuusatamise maailmameistrivõistlused. Filipiinidel sai surma 21 inimest, kui islami vabastusrinde liikmed püüdsid päästa äärmusrühmituse Abū Sayyāfi käest pantvangist Jordaania ajakirjanikku. Hispaania ametiisikud teatasid, et alates novembrist 2012 on Hispaanias tuuleenergia abil toodetud rohkem elektrienergiat kui tuumaelektrijaamades või soojuselektrijaamades. Tuuleenergia annab umbes neljandiku riigi elektrienergiast. Iraagi pealinna Bagdadi lähedal At-Tājī linnas hukkus enesetaputerroristi korraldatud plahvatuses vähemalt 19 Al-Qā‘idah' vastu võitlevat sunniidi omakaitseväelast. Iraani president Maḩmūd Aḩmadīnezhād teatas, et soovib saada Iraani esimeseks astronaudiks. Kambodža pealinnas Phnom Penhis kogunesid sajad tuhanded inimesed oktoobris 2012 surnud kuninga Norodom Sihanouki kremeerimistseremooniale. Suurbritannia Leicesteri ülikooli teadlased teatasid, et 2012. aastal Leicesterist leitud skelett kuulub kuningas Richard III-le. Süürias Ḩalabis hukkus valitsusvägede raketirünnakus elumajale vähemalt 20 inimest. Venemaa ja Gruusia ametnike kõnelused lõppesid kokkuleppega, millega Venemaa nõustus tühistama Gruusia veinide ja mineraalvee impordile 2008. aasta Gruusia sõja järel kehtestatud keelu. Venemaa ametiisikud teatasid, et 2014. aasta G8 tippkohtumine peetakse Sotšis. Vietnamis mõisteti pikad vanglakaristused riigikukutamise katses süüdistatud 22 budistist aktivistile. Aktivistide liidrile Phan Văn Thule mõisteti eluaegne vanglakaristus. Eesti politsei pidas Võrumaal kaks päeva kestnud operatsiooni käigus kinni 28 arvatavalt Vietnamist pärit ebaseaduslikult piiri ületanud isikut. Eestis Haapsalu lähedal leidis kell 22.17 aset maavärin, mille suurusjärk Richteri skaalal oli 1,0. Ameerika Ühendriikide ettevõte Liberty Global teatas, et ostab pärast aktsionäride ja ametivõimude heakskiidu saamist Suurbritannia ettevõtte Virgin Media 23,3 miljardi dollari eest. Bangladeshi sõjakuritegude tribunal mõistis ühele partei Islami Kogu liidrile Abdul Quader Mollah'le 1971. aasta iseseisvussõja aegsete inimsusvastaste kuritegude eest eluaegse vanglakaristuse. Iraani president Maḩmūd Aḩmadīnezhād alustas visiiti Egiptuse pealinnas Kairos, et osaleda Islami Koostöö Organisatsiooni kohtumisel. See on Esimene Iraani liidri visiit Egiptusse pärast 1979. aasta Islamirevolutsiooni. Saksamaa Heinrich Heine Düsseldorfi ülikooli filosoofiateaduskonna nõukogu tunnistas Saksamaa haridusministri Annette Schavani 1980. aastal kaitstud doktoritöö plagiaadiks ning võttis temalt doktorikraadi. Eesti välisminister Urmas Paet kohtus Londonis Suurbritannia välisministri William Hague'iga. Stenbocki majale tehti alusetu pommiähvardus. Ähvardaja peeti kinni. Paldiski linnavolikogu avaldas umbusaldust Keskerakonda kuuluvale senisele linnapeale Kaupo Kallasele ja valis uueks linnapeaks Sotsiaaldemokraatlikku Erakonda kuuluva Stanislav Tšerepanovi. Belgia pealinnas Brüsselis kohtusid esimest korda pärast Kosovo iseseisvumist Serbia president Tomislav Nikolić ja Kosovo president Atifete Jahjaga. Belgia post andis välja maailma esimese maitsestatud postmargi. Margi tagaküljel on šokolaadimaitseline liim. Saalomoni saarte lähedal Santa Cruzi saartest 81 km lääne pool Vaikses ookeanis leidis aset maavärin, mille suurusjärk Richteri skaalal oli 8,0. Maavärin tekitas hiidlaine; selle tagajärjel purunes hooneid ja hukkus vähemalt üheksa inimest. Suurbritannia parlament hääletas samasooliste abielu seadustamise poolt. Šotimaal Aberdeenis avati Eesti aukonsulaat. Eesti aukonsul Aberdeenis on Simpson Buglass. Lõuna-Koreas visiidil viibiv Riigikogu esimees Ene Ergma kohtus Sŏulis Lõuna-Korea peaministri Kim Hwang-siki ja välisministri Kim Seong-hwaniga. Eesti Kirjandusmuuseumi arhiivraamatukogu võttis ametlikult vastu Õpetatud Eesti Seltsi raamatukogu. Võrumaal avati Baltimaade moodsaim lasketiir, kaitseväe Tsiatsungõlmaa harjutusala. Saksamaa pealinnas Berliinis algas 63. Berliini filmifestival. Tšehhis Nové Městos algasid 17. veebruarini kestvad 2013. aasta laskesuusatamise maailmameistrivõistlused. Ameerika Ühendriikide kirdeosa ja Kanada kaguosa tabas lumetorm, mille tagajärjel tühistati vähemalt 5000 lendu ja katkes vähemalt 600 000 inimese elektrivarustus. Bangladeshi pealinna Dhaka lähedal Meghna jõel uppus praam, mille pardal olnud umbest sajast inimesest mitukümmend tõenäoliselt uppus. Belgias Brüsselis koos olnud Euroopa Liidu ülemkogul jõuti kokkuleppele liidu järgmise seitsme aasta eelarves. Tšiili kohus andis loa luuletaja Pablo Neruda säilmete ekshumeerimiseks, et välja selgitada tema surma asjaolud, sealhulgas leida tõendeid võimalikust mürgitamisest. Venemaa politsei vahistas Peterburis 271 peamiselt Usbekistanist, Tadžikistanist, Aserbaidžaanist ja Põhja-Kaukaasiast pärit muslimit, et kontrollida nende elamislube ja selgitada võimalikku seost terrorismiga. Belgias Charleroi lennuvälja lähedal kukkus alla väikelennuk Cessna, mille pardal hukkus viieliikmeline perekond. Colombia edelaosas Pasto linna lähedal leidis aset maavärin, mille suurusjärk Richteri skaalal oli 6,9. Indias hukati 2001. aastal 14 hukkunuga lõppenud parlamendirünnaku korraldanud Mohammaed Afzal Guru. Venemaal mõistis Moskva kohus meeleavaldusi korraldanud opositsioonilise Vasakrinde juhile Sergei Udaltsovile kahekuulise koduaresti. Tallinnas avati külastajatele üle poole aasta suletud olnud Kadrioru loss. Ameerika Ühendriikides Los Angeleses jagati 55. korda Grammy muusikaauhindu. India põhjaosas Allahābādi raudteejaamas tekkinud paanika ja rüseluse käigus purunes jalakäigusild. Hukkus vähemalt 36 Kumbh Mela pidustustel osalenud inimest ja kümned said vigastada. Iraani pealinnas Teheranis avaldasid islamirevolutsiooni 34. aastapäeva tähistanud sajad tuhanded inimesed meelt USA ja Iisraeli vastaste loosungitega. Lõuna-Sudaanis Jonglei osariigis hukkus kahe hõimu arveteklaarimise käigus vähemalt 103 inimest, kellest enamik olid naised ja lapsed. Monacos peeti parlamendivalimised. NATO Afganistani rahvusvaheliste vägede juhataja kindral John Allen andis oma ametikohustused üle kindral Joseph Dunfordile. Suurbritannia pealinnas Londonis jagati 66. Briti Filmi- ja Telekunsti Akadeemia auhinnad. Parima filmi auhinna võitis Ben Afflecki "Argo". Tuneesia islamimeelsest valitsusest lahkus kolm president Al-Munşif al-Marzūqī ilmaliku partei ministrit. Bangladeshi keskosas hukkus Matamuhuri jõe orgu paiskunud palverändureid sõidutanud bussis vähemalt 17 inimest ja vähemalt 26 sai vigastada. Soome president Sauli Niinistö alustas kolmepäevast ametlikku visiiti Venemaa pealinnas Moskvas, et kohtuda president Vladimir Putini ja peaminister Dmitri Medvedeviga. Vatikani pressiesindaja Federico Lombardi teatas, et paavst Benedictus XVI astub 28. veebruaril tagasi. Venemaal Komis Vorkuta söekaevanduses aset leidnud metaaniplahvatuses hukkus vähemalt 18 kaevurit. Malaisias Sabahi osariigis puhkes Lahad Datu konflikt. Kõrgõzstani sõjakohus mõistis Valgevenes elavale kukutatud presidendile Kurmanbek Bakijevile tapmise ja ametiseisundi kuritarvitamise eest 24-aastase vanglakaristuse koos kogu vara konfiskeerimisega. Põhja-Korea teatas, et sooritas eduka tuumakatsetuse. Šveitsis Lausanne'is Rahvusvahelise Olümpiakomitee juhatuse koosolekul otsustati maadlus 2020. aasta suveolümpiamängude kavast välja jätta. Eesti välisminister Urmas Paet alustas kolmepäevast visiiti Indias ja Sri Lankal. Oskar Lutsu huumoripreemia saajaks kuulutati Draamateatri näitleja Märt Avandi. Malediivide endine president Mohamed Nasheed, kelle suhtes on esitatud vahistamiskäsk, palus varju India saatkonnast. Tai lõunaosas Malaisia piiri lähedal Narathiwati provintsis Bacho mereväebaasi juures tapsid sõdurid 17 baasi rünnanud mässulist. Ukraina idaosas Donetski lähedal tegi hädamaandumise reisilennuk Antonov An-24. Lennuki pardal olnud 48 reisijast hukkus vähemalr kolm. Venezuelas devalveeriti boliivarit umbes kolmandiku võrra. Eesti välisminister Urmas Paet avas Indias New Delhis Eesti saatkonna. Saksamaal astus tagasi plagiaadi tõttu doktorikraadist ilma jäetud haridusminister Annette Schavan. Suur Hadronite Põrguti peatati umbes kaheks aastaks, et seda täiustada ja seadistada. Eesti valitsus nimetas Wiedemanni keeleauhinna saajaks Tartu ülikooli keeleteadlase Valve-Liivi Kingisepa. Eesti Maksumaksjate Liit kuulutas 2012. aasta maksumaksja sõbraks Eesti Panga nõukogu esimehe Jaan Männiku ja maksumaksja vaenlaseks majandusminister Juhan Partsi. Eesti Arhitektide Liidu üldkogul anti Veronika Valgule üle noore arhitekti preemia. Maast umbes 27 000 kilomeetri kauguselt möödus umbes 50-meetrise läbimõõduga asteroid 2012 DA14. Trinidadi ja Tobago presidendiks valiti Anthony Carmona. Ta astub ametisse 18. märtsil. Tšeljabinski meteooriplahvatus: Venemaal Tšeljabinski oblastis langes maapinnale meteoriit, mis tekitas purustusi ja põhjustas vigastusi rohkem kui 1200 inimesele. Eesti suursaadik Liibanonis Miko Haljas andis Liibanoni presidendile Michel Sleimanile üle oma volikirja. Suursaadik resideerib Ankaras. Eesti presidendile Toomas Hendrik Ilvesele andsid oma volikirjad üle Madalmaade Kuningriigi suursaadik Jos Schellaars, Makedoonia suursaadik Sasho Veljanovski ja Sloveenia suursaadik Bogdan Benko. Eesti Turismifirmade Liit valis 2012. aasta turismiedendajaks Eesti Meremuuseumi direktori Urmas Dreseni ning aasta turismiobjektiks Lennusadama. Ecuadoris peeti presidendi- ja parlamendivalimised. Ametis olev president Rafael Correa valiti 56,72 protsendiga häältest uueks ametiajaks. Parlamendivalimised võitis ülekaalukalt presidendi juhitav liikumine Alianza PAIS, mis võitis 131 kohast 91. Küprosel peeti presidendivalimiste esimene voor. Et ükski kandidaat ei saanud nõutavat 50 protsenti häältest, peeti 24. veebruaril teine voor, kus olid vastamisi esimeses voorus 45,46 protsenti häältest saanud Níkos Anastasiádis ja 26,91 protsenti häältest saanud Stávros Malás. Eestis peeti 42. Tartu maraton. Meeste arvestuses võitis maratoni norralane Simen Østensen ja naiste arvestuses rootslane Sandra Hansson. Tartu maratoni finišis andis 2012. aasta metsapealinn Rakvere tiitli üle Elvale. Armeenias peeti presidendivalimised. Ametis olev president Serž Sargsjan valiti 58,64 protsendiga häältest ametisse tagasi. Hiina Vabariigi peaministrina astus ametisse Jiang Yi-huah. Saksamaa Alam-Saksi liidumaa minister-presidendiks valiti Stephan Weil. Tuneesia peaminister Ḩamādī al-Jibālī astus tagasi. Grenada peaministrina astus ametisse Keith Mitchell. Itaalias Val di Fiemmes algasid 3. märtsini kestvad 2013. aasta põhja suusaalade maailmameistrivõistlused. Eesti Ametiühingute Keskliidu volikogu valis liidu uueks juhiks Peep Petersoni. Djiboutis toimusid parlamendivalimised. Tuneesia president Al-Munşif al-Marzūqī palus siseminister ‘Alī al-‘Arayyiḑil moodustada uue valitsuse. Eesti suursaadik Serbias Arti Hilpus andis Serbia presidendile Tomislav Nikolićile üle oma volikirja. Suursaadik resideerib Tallinnas. Ameerika Ühendriikides Hollywoodis jagati 2013. aasta Oscari auhinnad. Parimaks filmiks tunnistati režissöör Ben Afflecki teos "Argo". Parimaks lavastajaks tunnistati Ang Lee filmi "Pii elu" eest. Küprosel peeti presidendivalimiste teine voor. Vastamisi olid Níkos Anastasiádis ja Stávros Malás. Presidendiks valiti Níkos Anastasiádis, kes sai 57,48 protsenti häältest. Tema ametiaeg algab 28. veebruaril. Itaalias algasid kahepäevased parlamendivalimised. Lõuna-Koreas astus ametisse president Park Geun-hye. Ameerika Ühendriikide kaitseministrina astus ametisse Chuck Hagel. Küprose presidendina astus ametisse Níkos Anastasiádis.